Mícheál Ó Máirtín

Polaiteoir de chuid Fhianna Fáil is ea **Mícheál Ó Máirtín** nó **Micheál Martin** (a rugadh ar an 1 Lúnasa 1960). Toghadh mar cheannaire an pháirtí ar an 26 Eanáir 2011. Ceapadh é ina Thaoiseach don chéad uair ar an 27 Meitheamh 2020. 

clé|mion|294x294px|2010
clé|mion|329x329px|2015
clé|mion|220x220px|Físeán, 2021
clé|mion|275x275px|Aibr. 2024  sa Dáil

## Beatha
Thosaigh sé ag obair sna 1980idí mar mhúinteoir i gColáiste na Toirbhirte i gcathair Chorcaí,  In 1985, toghadh é chun na Comhairle Cathrach Chorcaí, ag éirí ina Ardmhéara in 1992.  

Phós Mary O'Shea sa bhliain 1990; bhí cúigear clainne orthu ach bhásaigh beirt.  Bhuail Siondróm bás tobann naíonáin a mhac Ruairí in 2000.  Bhí anchuma chairdiach ó bhroinn ar Léana, a bhásaigh in 2010 (7 mbliain d'aois). 

D'éirigh leis a bheith tofa chun na Dála den chéad uair in olltoghchán 1989. 

**2000idí** 

Ceapadh Micheál Martin ina aire sinsearach rialtais ceithre huaire le linn d'Fhianna Fáil a bheith i réim ó 1997 go dtí 2011. 

Is é an cháil is mó atá air sna 2000idí ná gurbh é an tAire Sláinte a thug isteach an cosc iomlán ar chaitheamh tobac in áiteanna oibre in Éirinn sa bhliain 2004. Bhí an-rath ar an gcosc seo agus bhí Éire ar cheann de na chéad tíortha ar domhan a chuir an polasaí seo i bhfeidhm.

**2010idí**

Bhí an seans ann nuair a roghnaíodh Micheál Martin mar cheannaire ar an bpáirtí in 2011 go mbeadh sé ar an gcéad cheannaire ar an bpáirtí nach mbeadh ina Thaoiseach go brách. Bhí Fianna Fáil taobh le fiche suíochán tar éis an olltoghcháin sin agus obair mhór le déanamh ag Micheál Martin leis an bpáirtí a tharrtháil.

**2020idí**

Ceapadh é ina Thaoiseach don chéad uair ar an 27 Meitheamh 2020,

Ceapadh Leo Varadkar ina Thaoiseach don dara huair ar 17 Nollaig 2022,  Tháinig sé i gcomharbacht ar Mhicheál Martin mar chuid den socrú  rialtais, 2020, idir Fine Gael agus Fianna Fáil. Ar an lá céanna, ceapadh Micheál Martin mar Thánaiste, Aire Cosanta agus Aire Gnóthaí Eachtracha,    

In 2024 d'éirigh Fianna Fáil  an páirtí is mó sa Dáil agus sa Seanad agus sa rialtas áitiúil. Bhí go leor dá bhuíochas sin ag dul do Mhicheál Martin as an obair a ghlac sé air féin in 2011 leis an bpáirtí a thógáil as an nua.
clé|mion|220x220px|lena bhean Mary nuair a toghadh é mar Thaoiseach don dara uair ar an 23 Eanáir 2025
Toghadh Martin mar Thaoiseach don dara uair ar an 23 Eanáir 2025.

Tá cáil an chúraim agus, go minic, na moilleadóireachta ar Martin.  Ach in 2025 rinne sé praiseach de thoghchán na huachtaránachta agus roghnú Jim Gavin mar iarrthóir.  Ní dheachaigh Martin i gcomhairle leis an bpáirtí parlaiminte go dtí an soicind deiridh. Mar is dual don Chorcaíoch ar feadh a shaoil pholaitiúil, ghlac sé air féin in éineacht le duine nó beirt eile, iarrthóir a lorg agus a roghnú.   Cáintear go minic é as gan a bheith in ann cinneadh a dhéanamh – rinne sa gcás sin agus is mó cáineadh dá bharr a bhí air.  Mar is iondúil, níor ghéill sé d’aon dream eile, ghlac sé air féin cinntí a dhéanamh agus sheas sé go daingean lena chuid tuairimí féin.

## Féach freisin

* Polaiteoirí i gCorcaigh Theas-Lár
* Corcaigh Theas-Lár (Dáilcheantar)

## Tagairtí

## Naisc sheachtracha
* Suíomh gréasáin oifigiúil 
* Stair thoghchánaíochta Mhíchíl Uí Mháirtín 

Catagóir:Daoine a rugadh i 1960
Catagóir:Daoine beo
Catagóir:Airí Rialtais na hÉireann
Catagóir:Alumni Choláiste na hOllscoile, Corcaigh
Catagóir:Baill den 26ú Dáil
Catagóir:Baill den 27ú Dáil
Catagóir:Baill den 28ú Dáil
Catagóir:Baill den 29ú Dáil
Catagóir:Baill den 30ú Dáil
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill den 34ú Dáil
Catagóir:Ceannairí Fhianna Fáil
Catagóir:Comhairleoirí Áitiúla
Catagóir:Daoine as Contae Chorcaí
Catagóir:Fir
Catagóir:Méaraí Éireannacha
Catagóir:Múinteoirí Éireannacha
Catagóir:Tánaistí na hÉireann
Catagóir:Taoisigh na hÉireann
Catagóir:Corcaigh Theas-Lár (Dáilcheantar)
Catagóir:Polaiteoirí as Contae Chorcaí